《狱空》
宋代·喻良能

公庭日将夕，吏报空狱岸。
虽无春草鞠，已有蛛丝蔓。
欢乐见鸟乌，呻吟绝鹅雁。
谅非片言折，聊发一笑粲。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。